**Årsmelding fotballgruppen Bønes IL for 2013/2014**

Fotballstyret sin sammensetning i 2013:

Leder Tor Eirik Hope (hovedstyrerepresentant)

Styremedlemmer Sarah Jane Eikill (hovedstyrerepresentant)

Bjørn Hustoft

Terje Utslåttøy

Rune Torgersen

Bengt Rebnord Olsen

Vi har gjennomført åtte styremøter i perioden. I tillegg har det vært avholdt møter i sportslig utvalg og vi har gjennomført trenermøter med de forskjellige årsklassene. To av styremedlemmene har også vært en del av hovedstyret i 2013. Tradisjonen tro har vi også i denne perioden gjennomført fotballskole en uke i skoleferien.

Sportslige resultater.

Bønes IL Fotball hadde i 2013 i underkant av 50 påmeldte lag i kretsspillet. Aktiviteten har vært stor, og vi har hatt mange flotte sportslige høydepunkt. Vi nevner kretsmesterskap til småjenter 13 som høydepunktet. Jenter 14 ble også mester i 2. divisjon. Damelaget hadde en fin sesong tiltross for veldig tynn spillertropp, men lederteamet gjorde en fantastisk innsatts og rodde sesongen i havn på en forbilledlig måte. Herrelaget viste en flott femgang under den nye treneren Claus Lundekvam, men var uheldig og mistet opprykk med et fattig poeng.

Aktiviteten kommende sesong ser ikke ut for å avta, vi opprettholder stort sett samme antall medlemmer, og kretsen gir oss en ny utfordring ved å sette i gang med 9’er fotball. Noe som kanskje først og fremst vil gi oss større utfordringer med tanke på banekapasiteten.

Bønes havnet i år på ellevte plass på kretsens oversikt over antall ferdighetsmerker klubbene har klart å gjennomføre. Det var spesielt blant de yngste (minimerkene) vi i år sviktet, på teknikkmerker var vi imidlertid helt oppe på fjerde plass.

Fotballgruppen talte per 31.12.2013 146 jenter 6-12 år, 91 jenter 13-19 år, 157 gutter 6-12 år, 154 gutter 13-19 år og 40 menn over 20 år; til sammen 588 aktive medlemmer.

Vi hadde i 2013 tre rekrutteringsdommere og en kretsdommer.

Anleggsforhold

Banekapasiteten er fremdeles den store flaskehalsen for å gi medlemmene en bredere og bedre utviklingsarena. Dette gjelder kanskje først og fremst de yngste klassene som blir henvis til grusbaner både som utviklings- og kamparena. Kunstgressbanen i Fjellsdalen er i tillegg utslitt og vi har via hovedstyret jobbet mot kommunen for å få matten byttet, vi har også ønske om å oppgradere Bønesbanen til dagens standard. For derved å kunne gi de unge aktive på Bønes bedre utviklingsforhold, og forhåpentligvis øke deres fysiske aktivitet.

Økonomi

Fotballgruppen gikk i balanse i 2013.

Klubbutvikling

Fotballstyret satser på trenerkompetanse som den viktigste måten å utvikle fotballgruppen videre. Vi har imidlertid ikke gjennomført våre ideer i perioden, men med ny sportslig ansvarlig, som har tung fotballfaglig erfaring satser vi på å få gjennomført både trenersamliger og opplæring i neste periode. Fotballgruppen arrangerte også i 2013 TINE fotballskole for elever fra Bønes og Fjellsdalen skoler.

For Fotballgruppen i Bønes IL

Tor Eirik Hope